
I. VEIKLOS ATASKAITA

Bendroji informacija
Telšių rajono savivaldybės priešgaisrinė  tarnyba ( toliau – tarnyba) įregistruota Juridinių asmenų registre 2009 m. spalio 2 d. (registravimo kodas 302443296). Tarnyba savo veiklą vykdo Telšių rajono savivaldybės tarybos 2009 m. rugsėjo 24 d. sprendimu Nr. T1-359 „Dėl Telšių rajono savivaldybės priešgaisrinės tarnybos nuostatų“, bei Telšių rajono savivaldybės tarybos 2016 m. sausio 21 d. sprendimu Nr. T1-43 „Dėl Telšių rajono savivaldybės priešgaisrinės tarnybos nuostatų patvirtinimo“ vėliau patvirtinti naujausi įstatai. Šiuo metu įstaiga veiklą vykdo vadovaudamasi Telšių rajono savivaldybės tarybos 2020 m. sausio 30 d. sprendimu Nr. T1-25 „Dėl Telšių rajono savivaldybės priešgaisrinės tarnybos nuostatų patvirtinimo“ patvirtintais įstatais, kuriuose papildomai yra numatyta ugniagesių savanorių organizatoriaus funkcija.
Telšių rajono savivaldybės priešgaisrinė  tarnyba yra Telšių rajono savivaldybės biudžetinė įstaiga, kurios savininkė yra Telšių rajono savivaldybė, gesinanti gaisrus, gelbstinti žmones ir turtą gaisro vietoje, atliekanti pirminius gelbėjimo darbus ekstremaliųjų situacijų židiniuose, taip pat vykdanti savanorių ugniagesių veiklos organizatoriaus funkcijas, propaguojanti priešgaisrinę saugą.
Tarnybos direktorius yra tiesiogiai pavaldus bei atskaitingas Telšių rajono savivaldybės merui. Tarnybą sudaro administracija (direktorius ir vyriausioji specialistė) ir penkios ugniagesių komandos (Nevarėnų UK, Tryškių UK, Luokės UK, Varnių UK, Žarėnų UK ir savanoriai ugniagesiai). Tarnybos finansinę apskaitą (pagal abiejų šalių pasirašytą sutartį) vykdo savivaldybės Centralizuota Buhalterija.

Tarnybos pobūdis ir pagrindiniai tikslai
            Tarnyba – tai nuolatinės parengties civilinės saugos ir gelbėjimo sistemos dalis, kurios uždaviniai  yra:
-   gesinti gaisrus, gelbėti žmones ir turtą gaisro metu;
- vykdyti pirminius gelbėjimo darbus, kilus avarijoms, katastrofoms bei stichinėms nelaimėms; 
-  teikti kitą neatidėliotiną pagalbą ekstremalių įvykių ir situacijų atvejais.
Telšių rajono savivaldybės priešgaisrinės tarnybos veiklos prioritetai
    Tarnybos prioritetai ir tikslai, kurie yra numatyti Telšių rajono savivaldybės strateginiame plėtros plane yra: „Kurti rajone socialiai saugią aplinką“ ir „Gerinti gyvenimo kokybę rajone kuriant sveiką, fiziškai saugią ir švarią aplinką“.
    Tarnyba yra nuolatinės parengties civilinės saugos ir gelbėjimo sistemos dalis, kurios pagrindinis prioritetas tai gesinanti gaisrus, gelbėti žmones ir turtą gaisro vietoje, atlikti pirminius gelbėjimo darbus ekstremaliųjų situacijų židiniuose, propaguojanti priešgaisrinę saugą, skatinti ir vykdanti savanorių ugniagesių veiklą.

Darbuotojų skaičius     
Telšių rajono savivaldybės priešgaisrinė  tarnyba ( toliau – tarnyba) yra Telšių rajono savivaldybės biudžetinė įstaiga, kurios savininkė yra Telšių rajono savivaldybė, gesinanti gaisrus, gelbstinti žmones ir turtą gaisro vietoje, atliekanti pirminius gelbėjimo darbus ekstremaliųjų situacijų židiniuose, taip pat vykdanti savanorių ugniagesių veiklos organizatoriaus funkcijas, propaguojanti priešgaisrinę saugą. Tarnybos direktorius yra tiesiogiai pavaldus Telšių rajono savivaldybės merui.
Tarnyboje patvirtinti 47 etatai. Tarnybą sudaro administracija (direktorius ir vyriausioji specialistė) ir penkios ugniagesių (po vieną skyrininką ir aštuonis ugniagesius) komandos: Nevarėnų UK, Tryškių UK, Luokės UK, Varnių UK ir Žarėnų UK. Praėjusių metų 2023-12-31 dienai tarnyboje dirbo 45 ugniagesiai (darbuotojai). Prie tarnybos veikia savanoriai 65 ugniagesiai.


Pagrindinės veiklos ataskaita
Tarnybos veiklos tikslai yra išsaugoti žmonių gyvybę, sveikatą, turtą, apsaugoti aplinką nuo gaisrų, ekstremaliųjų įvykių ir situacijų poveikio. Tarnyba – tai nuolatinės parengties civilinės saugos ir gelbėjimo sistemos dalis, kurios uždaviniai  yra:
· gesinti gaisrus, gelbėti žmones ir turtą gaisro metu;
· vykdyti pirminius gelbėjimo darbus, kilus avarijoms, katastrofoms bei stichinėms nelaimėms; 
· teikti kitą neatidėliotiną pagalbą ekstremalių įvykių ir situacijų atvejais.
Įgyvendindama šiuos uždavinius tarnyba atliko šias funkcijas:
· organizavo gaisrų gesinimą, avarijų, katastrofų bei stichinių nelaimių padarinių likvidavimą;
· pastoviai palaikė tarnybos padalinių  kovinę parengtį, pavestų funkcijų vykdymą;
· organizavo tarnybos darbuotojų ir savanorių ugniagesių mokymus, jų kvalifikacijos kėlimą;
· rengė priešgaisrines taktines pratybas;
· kontroliavo priešgaisrinius vandens telkinius bei privažiavimus prie jų, teikia privalomus nurodymus vandens telkinių savininkams nustatytiems trūkumams pašalinti;
· bendradarbiavo su rajono savivaldybės administracija, Telšių apskrities priešgaisrine gelbėjimo valdyba, policijos, dujų, elektros, vandens tiekimo tarnybomis gesinant gaisrus bei vykdant pirminius gelbėjimo darbus;
· rūpinosi gaisrinės ir specialios technikos bei įrangos įsigijimu, eksploatacija, remontu, užtikrina pavaldžių padalinių ūkinę ir finansinę veiklą;
· atliko savanorių ugniagesių veiklos organizatoriaus funkcijas bei atliko kitas Lietuvos Respublikos įstatymais ir Telšių rajono savivaldybės tarybos sprendimais, Mero ir administracijos direktoriaus įsakymais priskirtas funkcijas.

Numatytų 2023-ų metų veiklos bei planų įgyvendinimo rezultatas 
Per praėjusius metus tarnybos ugniagesiai vyko į 260 incidentus, kurių metu užgesino 124 gaisrus. Daugiausiai gaisrų užgesino Nevarėnų UK (24 gaisrai). Gesinant gaisrus tarnybos gaisriniais automobiliais iš viso nuvažiuota 6759 km. Priverstinė rida per 2023 metus gesinant gaisrus 5319 km. Bendra rida 12078 km. 
Praėjusiais 2023 metais gaisrų skaičius Telšių rajone lyginant su 2022 metais sumažėjo 5,45%. Tai jau antri metai kai Telšių rajone mažėja išvažiavimų į gaisrus, kai tuo tarpu visoje Lietuvoje gaisrų skaičius didėja. Mūsų mažesnį išvažiavimų į gaisrus skaičių lemia intensyvus praėjusių kelerių metų visų savivaldybės teritorijoje veikiančių įstaigų, tame tarpe ir Telšių rajono savivaldybės priešgaisrinės tarnybos, gaisrų prevencijos įdirbis.
· 2016-ais metais prie Tarnybos įsteigta ir pradėjo veiklą ugniagesiai savanoriai.  Praėjusiais 2023-ais metais ugniagesiai savanoriai nedalyvavo gelbėjimo darbuose, nes tam nebuvo skirta lėšų. 
Buvo suorganizuoti ir pravesti dveji visų Tarnybos ugniagesių mokymai, į kuriuos Tarnybai pakvietus dalyvavo ir Šiaulių PGV Pajėgų valdymo skyriaus pareigūnai.

II. FINANSINĖ ATASKAITA
Bendroji informacija
Telšių rajono savivaldybės priešgaisrinė  tarnyba yra Telšių rajono savivaldybės biudžetinė įstaiga, kurios tikslas – išsaugoti žmonių gyvybes, jų sveikatą, turtą, apsaugoti aplinką nuo gaisrų, ekstremalių įvykių ir situacijų poveikio.
Tarnyba yra įsteigta neribotam laikui.
Tarnyba turi ūkinį, finansinį, organizacinį bei teisinį savarankiškumą. 
Tarnyba turi sąskaitą banko įstaigoje, antspaudą. Savo veikloje Tarnyba vadovaujasi Lietuvos Respublikos Konstitucija, Lietuvos Respublikos vietos savivaldos įstatymu, Civilinės saugos įstatymu, Priešgaisrinės saugos įstatymu, Lietuvos Respublikos Seimo, Vyriausybės nutarimais, Priešgaisrinės apsaugos  ir gelbėjimo departamento prie Vidaus reikalų ministerijos metodiniais nurodymais, Telšių rajono savivaldybės ekstremaliųjų situacijų komisijos (toliau – ESK) vadovo rekomendacijomis ir nurodymais, Savivaldybės tarybos sprendimais, mero potvarkiais, Savivaldybės administracijos direktoriaus įsakymais, kitais teisės aktais priešgaisrinės, civilinės saugos ir ESK nuostatais bei šiais nuostatais.
Tarnybos finansiniais metais laikomi kalendoriniai metai.
Finansinėse ataskaitose pateikiami duomenys išreikšti Lietuvos Respublikos piniginiais vienetais – eurais.

Apskaitos politika
[bookmark: _GoBack]Įstaigos parengtos finansinės ataskaitos atitinka VSAFAS, kaip tai nustatyta Viešojo sektoriaus atskaitomybės įstatymo 21 straipsnio 6 dalyje.
Įstaiga, tvarkydama buhalterinę apskaitą ir rengdama finansines ataskaitas, vadovaujasi Lietuvos Respublikos viešojo sektoriaus atskaitomybės įstatymo ir kitų teisės aktų nustatyta tvarka. 
Įstaigos finansiniai metai sutampa su kalendoriniais metais, tarpinis ataskaitinis laikotarpis sutampa su kalendoriniu ketvirčiu. 
Apskaitai tvarkyti naudojama buhalterinės apskaitos programa „VS Biudžetas“ , kuri pritaikyta apskaitai tvarkyti pagal VSAFAS reikalavimus.
Apskaitos duomenys detalizuojami pagal šiuos požymius:
valstybės funkciją;
programą;
lėšų šaltinį;
valstybės biudžeto išlaidų ir pajamų ekonominės klasifikacijos straipsnį.
Visos operacijos  ir ūkiniai įvykiai apskaitoje registruojami dvejybiniu įrašu didžiojoje knygoje. Taikomi  kaupimo, subjekto, veiklos tęstinumo, periodiškumo, pastovumo, piniginio mato, palyginimo, turinio viršenybės prieš formą principai. Pateikiama informacija yra patikima, teisinga, nešališka, visais reikšmingais atvejais išsami.



Minimalios apskaitos politikos nuostatos

Nematerialusis turtas

Nematerialusis turtas pripažįstamas, jei atitinka 13-ajame VSAFAS pateiktą sąvoką ir nematerialiajam turtui nustatytus kriterijus.
Nematerialusis turtas pirminio pripažinimo metu apskaitoje yra registruojamas įsigijimo savikaina. Po pirminio pripažinimo nematerialusis turtas, kurio naudingo tarnavimo laikas ribotas, finansinėse ataskaitose yra parodomas įsigijimo savikaina, atėmus sukauptą amortizaciją ir nuvertėjimą, jei jis yra. 
Nematerialiojo turto amortizuojamoji vertė yra nuosekliai paskirstoma per visą nustatytą turto naudingo tarnavimo laiką tiesiogiai proporcingu metodu. Likvidacinė vertė – 0. 
Neatlygintinai gautas nematerialusis turtas ne iš viešojo sektoriaus subjekto registruojamas jo tikrąja verte pagal įsigijimo dienos būklę, jei tikrąją vertę įmanoma patikimai nustatyti. Jei tikrosios vertės patikimai nustatyti negalima, tuomet nematerialusis turtas registruojamas simboline vieno euro verte. 
Neatlygintinai gautas nematerialusis turtas iš kito viešojo sektoriaus subjekto registruojamas įsigijimo savikaina, sukaupta amortizacija ir nuvertėjimas (jei jis yra).
 Įsigytas nematerialusis turtas už simbolinį mokestį registruojamas tikrąja verte, jei tikrąją vertę galima patikimai nustatyti. Jei tikrosios vertės negalima patikimai nustatyti, nematerialusis turtas registruojamas simbolinio atlygio verte.

